द्वितीय राष्ट्रीय लोक अदालत 8 अप्रेल को
बालोतरा | राजस्थानराज्य विधिक सेवा प्राधिकरण जयपुर के निर्देशानुसार जिला विधिक सेवा प्राधिकरण अध्यक्ष मदनगोपाल व्यास की अध्यक्षता में ए.डी.आर. भवन में बैठक आयोजित हुई। राष्ट्रीयकृत बैंकाें सहित निजी क्षेत्र के बैंकों से संबंधित, 138 एनआई एक्ट, वसूली, दीवानी, फौजदारी, एमएसीटी. एवं प्री-लिटिगेशन प्रकरणों में से राजीनामा योग्य प्रकरणों के निस्तारण के लिए 8 अप्रेल को राष्ट्रीय लोक अदालत का आयोजन किया जाएगा। जिला विधिक सेवा प्राधिकरण बालोतरा के पूर्णकालिक सचिव परवेज अहमद ने बताया कि लोक अदालत में लंबित प्रकरणों का निस्तारण के लिए स्वयं अथवा अपने अधिवक्ता के माध्यम से अपने प्रकरणों को न्यायालय से राष्ट्रीय लोक अदालत में रेफर करवाने के लिए न्यायालय में अविलंब संपर्क कर अपने प्रकरण का ब्यौरा प्रस्तुत कर सकते हैं।
hin_Deva hin_Deva